આજે ઝારા અને આફતાબ પહેલી વાર બહાર મળ્યા હતા. ઝારાએ પિન્ક હાથે સોનેરી ડિઝાઇન કરેલ ડ્રેસ પહેર્યો હતો અને હંમેશાની જેમ કાન અને માથું ઢંકાય એમ કાળું કપડું બાંધ્યું હતું. આફતાબ એના સફેદ પઠાણી સૂટ માં હેન્ડસમ લાગતો હતો. બંને હાથમાં હાથ નાખી ને દૂર એક ડુંગર ના પથ્થર પર બેઠા હતા. આગળ ખાય હતી. દૂર દૂર તળાવ દેખાતું હતું. થોડી ગ્રીન અને થોડું બર્ફીલી જમીન વચ્ચે અડધું થીજેલું તળાવ અને એમાં માર્ગ કાઢતા શિકારા મસ્ત લગતા હતા. ખુબ જ ઠંડો પવન વાય રહ્યો હતો. બંને એકબીજા ની ગરમી મહેસુસ થાય એટલા નજીક બેઠા હતા.